ข้อบัญญัติองค์การบริหารส่วนตำบลในเมืองข้อบัญญัติองค์การบริหารส่วนตำบลในเมืองเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในเขตองค์การบริหารส่วนตำบลในเมืองอำเภอพิมาย จังหวัดนครราชสีมาพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลในเมือง โดยความเห็นชอบของสภาองค์การบริหารส่วนตำบลในเมืองและนายอำเภอพิมายจึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลในเมือง เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภท ในเขตองค์การบริหารส่วนตำบลในเมืองอำเภอพิมาย จังหวัดนครราชสีมา พ.ศ. ๒๕๕๖ข้อ ๒[๑] ข้อบัญญัติองค์การบริหารส่วนตำบลในเมืองนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบัญญัตินี้บริเวณที่ ๑ หมายความว่าพื้นที่บริเวณที่กำหนดเป็นพื้นที่ส่งเสริมให้เป็นย่านการใช้อาคารประเภทอยู่อาศัยดังต่อไปนี้บริเวณที่ ๑.๑ ด้านเหนือและด้านตะวันออกจดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๒๐๖ (เดิม)ด้านใต้จดถนนสาธารณะเลียบแม่น้ำมูลฟากเหนือ ด้านตะวันตกจดถนนสาธารณะฟากตะวันออกที่อยู่ห่างจากแยกทางหลวงแผ่นดินหมายเลข๒๐๖ (เดิม) กับทางหลวงแผ่นดินหมายเลข ๒๐๖ ตอนเลี่ยงเมืองไปทางทิศตะวันออกระยะ ๔๐๐เมตรบริเวณที่ ๑.๒ด้านเหนือจดถนนเลียบศูนย์ราชการอำเภอพิมายฟากใต้และถนนสาธารณะไปบ้านขามฟากใต้ด้านตะวันออกจดลำจักราชฝั่งตะวันตกและจดถนนสาธารณะไปบ้านขามที่ตั้งฉากกับทางหลวงชนบทนม. ๓๐๓๖ ฟากตะวันตกและจดเส้นขนานระยะ ๖๐๐ เมตร กับศูนย์กลางทางหลวงแผ่นดินหมายเลข๒๐๖ ตอนเลี่ยงเมือง และจดเขตทางหลวงแผ่นดินหมายเลข ๒๐๖ ตอนเลี่ยงเมืองฟากตะวันตกด้านใต้จดถนนเลียบคลองส่งน้ำฟากเหนือ ด้านตะวันตกจดเส้นขนานระยะ ๑๐๐ เมตรกับศูนย์กลางถนนสาธารณะไปบ้านขามที่ตั้งฉากกับทางหลวงชนบท นม. ๓๐๓๖ และจดเส้นขนานระยะ๗๐๐ เมตร กับศูนย์กลางทางหลวงแผ่นดินหมายเลข ๒๐๖ ตอนเลี่ยงเมืองบริเวณที่ ๑.๓ ด้านเหนือจดเส้นขนานระยะ ๑๐๐ เมตรกับศูนย์กลางทางหลวงชนบท นม. ๓๐๑๐ ด้านตะวันออกจดคลองส่งน้ำฟากตะวันตกและถนนสาธารณะไปบ้านจำนงภูมิเวทด้านใต้จดเส้นขนานระยะ ๕๕๐ เมตร กับศูนย์กลางทางหลวงชนบท นม. ๓๐๑๐ด้านตะวันตกจดเส้นขนานระยะ ๑๐๐ เมตร กับศูนย์กลางทางหลวงชนบท นม. ๓๐๑๐และเส้นขนานระยะ ๑๐๐ เมตร กับถนนสาธารณะไปบ้านจำนงค์พัฒนาบริเวณที่ ๒ หมายความว่าพื้นที่บริเวณที่กำหนดเป็นพื้นที่ส่งเสริมให้เป็นย่านการใช้อาคารประเภทอยู่อาศัยกึ่งพาณิชยกรรมดังต่อไปนี้ ด้านเหนือจดคลองซอยของแม่น้ำมูลฝั่งใต้ ด้านตะวันออกจดลำจักราชฝั่งตะวันตกด้านใต้จดเส้นตั้งฉากระยะ ๘๐๐ เมตร จากแยกทางหลวงชนบท นม. ๓๐๓๖กับทางหลวงแผ่นดินหมายเลข ๒๐๖ ตอนเลี่ยงเมืองและศาลแขวงนครราชสีมา ด้านตะวันตก จดเส้นขนานระยะ๘๐๐ เมตร กับศูนย์กลางทางหลวงแผ่นดินหมายเลข ๒๐๖ ตอนเลี่ยงเมืองบริเวณที่ ๓ หมายความว่าพื้นที่ที่กำหนดเป็นพื้นที่ควบคุมเพื่อการอนุรักษ์ทางประวัติศาสตร์และวัฒนธรรมท้องถิ่นให้เป็นย่านการใช้อาคารประเภทอยู่อาศัยที่สอดคล้องกับเอกลักษณ์ของพื้นที่ ดังต่อไปนี้บริเวณที่ ๓.๑ ด้านเหนือจดแนวเขตเทศบาลตำบลพิมายทางทิศใต้ด้านตะวันออกจดลำน้ำเค็มฝั่งตะวันตกและแนวเขตองค์การบริหารส่วนตำบลทางทิศตะวันออกด้านใต้จดทางหลวงแผ่นดินหมายเลข ๒๑๗๕ ฟากเหนือ ด้านตะวันตกจดทางหลวงแผ่นดินหมายเลข๒๐๖ ฟากตะวันออกและลำจักราชฝั่งตะวันออกบริเวณที่ ๓.๒ ด้านเหนือจดเส้นขนานระยะ ๒๕๐ เมตร กับศูนย์กลางถนนอบจ.นม. บ้านวังหินและทางหลวงแผ่นดินหมายเลข ๒๑๗๕ ฟากใต้ด้านตะวันออกจดแนวเขตองค์การบริหารส่วนตำบลทางทิศตะวันออก ด้านใต้จดถนนสาธารณะไปบ้านวังหินฟากเหนือด้านตะวันออกจดลำจักราชฝั่งตะวันออกถนนสาธารณะไปประตูกั้นน้ำวังหินฟากตะวันออกบริเวณที่ ๔ หมายความว่าพื้นที่กำหนดไว้สำหรับการอนุรักษ์ชนบทและเกษตรกรรมให้เป็นย่านการใช้อาคารเพื่อการเกษตรหรือเกี่ยวข้องกับเกษตรกรรมการชลประทาน และอาคารอยู่อาศัยในพื้นที่เกษตรกรรม ดังต่อไปนี้บริเวณที่ ๔.๑ด้านเหนือจดคลองนางเหริญฝั่งใต้และแนวเขตองค์การบริหารส่วนตำบลทางทิศเหนือ ด้านตะวันออกจดแนวเขตองค์การบริหารส่วนตำบลทางทิศตะวันออกและแม่น้ำมูลฝั่งตะวันตกด้านใต้จดแม่นํ้ามูลฝั่งเหนือ ด้านตะวันตกจดเส้นขนานระยะ ๓๐๐ เมตรกับศูนย์กลางทางหลวงแผ่นดินหมายเลข ๒๐๖ (เดิม)และถนนสาธารณะไปคลองนางเหริญฟากตะวันออกบริเวณที่ ๔.๒ ด้านเหนือจดแม่น้ำมูลฝั่งใต้ด้านตะวันออกจดแนวเขตองค์การบริหารส่วนตำบล ทางทิศตะวันออกด้านใต้จดลำห้วยสาธารณะฝั่งเหนือ ด้านตะวันตกจดแนวเขตเทศบาลตำบลพิมาย ทางทิศตะวันออกบริเวณที่ ๔.๓ ด้านเหนือจดถนนเลียบคลองส่งน้ำฟากใต้ด้านตะวันออกจดลำจักราชฝั่งตะวันตกด้านใต้จดลำจักราชฝั่งตะวันตกด้านตะวันตกจดแนวเขตองค์การบริหารส่วนตำบลทางทิศตะวันตกบริเวณที่ ๕ หมายความว่าพื้นที่ในเขตองค์การบริหารส่วนตำบล ยกเว้นพื้นที่ในบริเวณที่ ๑ บริเวณที่ ๒บริเวณที่ ๓ และบริเวณที่ ๔โดยกำหนดเป็นพื้นที่ส่งเสริมให้เป็นย่านการใช้อาคารประเภทอยู่อาศัยในพื้นที่ชนบทและเกษตรกรรมองค์การบริหารส่วนตำบล หมายถึงองค์การบริหารส่วนตำบลในเมือง อำเภอพิมาย จังหวัดนครราชสีมาอบจ.นม. หมายถึง องค์การบริหารส่วนจังหวัดนครราชสีมาทั้งนี้ ตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลผู้ใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานกลุ่ม ก.ตามบัญชีประเภทหรือชนิดของโรงงานท้ายประกาศกระทรวงอุตสาหกรรม เรื่องการกำหนดประเภทหรือชนิดของโรงงานที่ประกอบกิจการเกี่ยวกับอุตสาหกรรมบริการหรืออุตสาหกรรมที่ให้บริการแก่ชุมชน พ.ศ. ๒๕๔๕ โดยให้ใช้พื้นที่อาคารเพื่อประกอบการไม่เกิน๑๐๐ ตารางเมตรและไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)อาคารหรือสถานที่ที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๕) อาคารอยู่อาศัยประเภทอาคารขนาดใหญ่(๖)อาคารพาณิชย์ขนาดใหญ่ที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) ไซโลเก็บผลิตผลทางการเกษตร(๘) โรงซื้อขายเศษวัสดุ(๙) โรงฆ่าสัตว์(๑๐) โรงกำจัดมูลฝอย(๑๑) อาคารที่ใช้สำหรับการขุด ดูด ตัก ลอกดิน หรือทราย เพื่อการค้าข้อ ๕ ภายในบริเวณที่ ๒ห้ามมิให้บุคคลผู้ใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานกลุ่ม ก.ตามบัญชีประเภทหรือชนิดของโรงงานท้ายประกาศกระทรวงอุตสาหกรรม เรื่องการกำหนดประเภทหรือชนิดของโรงงานที่ประกอบกิจการเกี่ยวกับอุตสาหกรรมบริการหรืออุตสาหกรรมที่ให้บริการแก่ชุมชน พ.ศ. ๒๕๔๕ โดยให้ใช้พื้นที่อาคารเพื่อประกอบการไม่เกิน๑๐๐ ตารางเมตรและไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)อาคารหรือสถานที่ที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๕) สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างทดแทนของเดิม(๖) อาคารหรือสถานที่เก็บสินค้าซึ่งเป็นที่เก็บพักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรม(๗) ไซโลเก็บผลิตผลทางการเกษตร(๘) โรงซื้อขายเศษวัสดุ(๙) โรงฆ่าสัตว์(๑๐) โรงกำจัดมูลฝอย(๑๑) อาคารที่ใช้สำหรับการขุด ดูด ตัก ลอกดิน หรือทราย เพื่อการค้าข้อ ๖ ภายในบริเวณที่ ๓ซึ่งกำหนดไว้สองบริเวณ คือบริเวณหมายเลข ๓.๑ และ ๓.๒ โดยบริเวณที่ ๓.๑ห้ามมิให้บุคคลผู้ใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน(๒) สถานบริการตามกฎหมายว่าด้วยสถานบริการ(๓) โรงมหรสพ(๔)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๕) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๖) อาคารที่มีความสูงเกิน ๘ เมตรโดยวัดจากระดับถนนหรือขอบทางเท้าที่ใกล้ที่สุดถึงส่วนที่สูงที่สุดของอาคาร ทั้งนี้อาคารที่จะก่อสร้างต้องได้รับความเห็นชอบแบบจากกรมศิลปากรเสียก่อน(๗) ป้าย เว้นแต่ป้ายชื่อถนน ตรอก ซอย ป้ายทางราชการหรือป้ายชื่อสถานประกอบการที่มีพื้นที่รวมกันไม่เกิน ๕ ตารางเมตร(๘) โรงแรมตามกฎหมายว่าด้วยโรงแรม(๙) โรงฆ่าสัตว์(๑๐) โรงกำจัดมูลฝอย(๑๑) อาคารที่ใช้สำหรับการขุด ดูด ตัก ลอกดิน หรือทราย เพื่อการค้าบริเวณที่ ๓.๒ ห้ามมิให้บุคคลผู้ใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานกลุ่ม ก.ตามบัญชีประเภทหรือชนิดของโรงงานท้ายประกาศกระทรวงอุตสาหกรรม เรื่องการกำหนดประเภทหรือชนิดของโรงงานที่ประกอบกิจการเกี่ยวกับอุตสาหกรรมบริการหรืออุตสาหกรรมที่ให้บริการแก่ชุมชน พ.ศ. ๒๕๔๕ โดยให้ใช้พื้นที่อาคารเพื่อประกอบการไม่เกิน๑๐๐ ตารางเมตร และไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) สถานบริการตามกฎหมายว่าด้วยสถานบริการ(๓) โรงมหรสพ(๔) คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๕) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๖)อาคารหรือสถานที่ที่ใช้ในการเลี้ยงสัตว์เพื่อการค้าที่อาจก่อเหตุรำคาญตามกฎหมายว่าด้วยการสาธารณสุข(๗) อาคารที่มีความสูงเกิน ๑๖ เมตรโดยวัดจากระดับถนนหรือขอบทางเท้าที่ใกล้ที่สุดถึงส่วนที่สูงที่สุดของอาคาร ทั้งนี้ อาคารที่จะก่อสร้างต้องได้รับความเห็นชอบแบบจากกรมศิลปากรเสียก่อน(๘) โรงแรมตามกฎหมายว่าด้วยโรงแรม(๙) โรงกำจัดมูลฝอย(๑๐) โรงซื้อขายเศษวัสดุ(๑๑) โรงฆ่าสัตว์(๑๒) อาคารที่ใช้สำหรับการขุด ดูด ตัก ลอกดิน หรือทราย เพื่อการค้าข้อ ๗ ภายในบริเวณที่ ๔ห้ามมิให้บุคคลผู้ใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมนํ้ามันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) ห้องแถว หรือตึกแถว บ้านแถว(๖) อาคารอยู่อาศัยประเภทอาคารห้องชุด หรือหอพัก(๗)อาคารหรือสถานที่เก็บสินค้าซึ่งเป็นที่เก็บพักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรม(๘) โรงกำจัดมูลฝอย(๙) อาคารที่ใช้สำหรับการขุด ดูด ตัก ลอกดิน หรือทราย เพื่อการค้าข้อ ๘ ภายในบริเวณที่ ๕ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานกลุ่ม ก.ตามบัญชีประเภทหรือชนิดของโรงงานท้ายประกาศกระทรวงอุตสาหกรรม เรื่องการกำหนดประเภทหรือชนิดของโรงงานที่ประกอบกิจการเกี่ยวกับอุตสาหกรรมบริการหรืออุตสาหกรรมที่ให้บริการแก่ชุมชน พ.ศ. ๒๕๔๕ โดยให้ใช้พื้นที่อาคารเพื่อประกอบการไม่เกิน๓๐๐ ตารางเมตรและไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซทั้งนี้ ร้านจำหน่ายก๊าซ ให้หมายความรวมถึง ร้านจำหน่ายแก๊สด้วย(๓) คลังน้ำมันเชื้อเพลิงและสถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) อาคารอยู่อาศัยประเภทอาคารขนาดใหญ่(๖) อาคารพาณิชย์ขนาดใหญ่ที่ไม่หมายความรวมถึงอาคารพาณิชยกรรมประเภทค้าปลีกค้าส่ง(๗) อาคารที่ใช้สำหรับการขุด ดูด ตัก ลอกดิน หรือทราย เพื่อการค้าข้อ ๙ ภายในบริเวณพื้นที่ที่กำหนดไว้ตามข้อ ๔ ข้อ๕ ข้อ ๖ ข้อ ๗ ข้อ ๘ ห้ามมิให้บุคคลใดดัดแปลงหรือเปลี่ยนแปลงการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ ข้อ๗ และข้อ ๘ข้อ ๑๐ อาคารที่มีอยู่แล้วในพื้นที่ที่กำหนดตามข้อ๔ ข้อ ๕ ข้อ ๖ ข้อ ๗ และข้อ ๘ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้ แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ ข้อ ๖ ข้อ ๗ และข้อ ๘ข้อ ๑๑ อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๒ ให้นายกองค์การบริหารส่วนตำบลในเมืองรักษาการตามข้อบัญญัตินี้ประกาศณ วันที่ ๒๖ มิถุนายน พ.ศ. ๒๕๕๖บรรเจิดสอพิมายนายกองค์การบริหารส่วนตำบลในเมือง[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลในเมือง เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในเขตองค์การบริหารส่วนตำบลในเมือง อำเภอพิมาย จังหวัดนครราชสีมา พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๙ สิงหาคม ๒๕๕๖โชติกานต์/ผู้ตรวจ๙ สิงหาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๙๖ ง/หน้า ๘๒/๗ สิงหาคม ๒๕๕๖